Os lugars arredol d'a val d'a Uecha han teniu perén una personalidat comarcal propia. Con os Decretos de Nueva Planta, Felipe V Borbón imposó lo clamau Corregimiento de Borcha en 1711. Iste comprendeba los siguients lugars: Agón, Ainzón, Alberit de Sant Chuan, Albeta, Alcalá d'Ebro, Ambel, Bisimbre, Boquinyeni, Borcha, Bulbuent, Bureta, Cabanyas d'Ebro, Figueruelas, Frescano, Fuent de Xalón, Gallur, Ganyarul, Grisén, Luceni, Lumpiaque, Magallón, Maleixán, Mallén, Mazalcoraz, Noviellas, Oitura, Pedrola, Pleitas, Pozuelo d'Aragón y Saliellas de Xalón.